Установа адукацыі

 “ Краснапольская раённая дзяржаўная гімназія”

Факультатыўны занятак

“Вытокі роднай мовы”

*Тэма: Хто ў лузе жыве?*

Настаўнік пачатковых класаў

Андрыянава Вольга Сяргееўна

Мэта: пазнаёміць дзяцей з жыхарамі лугу.

Задачы: удакладніць веды навучэнцаў пра жывёл у лузе;

пашырыць лексічны запас новымі словамі і выразамі;

выхоўваць добрыя адносіны да жывёл луга.

Абсталяванне: запіс гукаў лугу, малюнкі жывёл лугу, малюнкі музычных інструментаў, літаратурны матэрыял да ўроку, рабочы сшытак.

 Ход занятка:

1.Арганізацыйны момант

Мы ўмеем хутка думаць,

Мы ўмеем разважаць.

На ўроку вельмі добра

будзем усё запамінаць.

2. Паўтарэнне вывучанага на папярэдніх занятках

**Гульнёвае практыкаванне “Размяркуй”.**

На дошцы прымацаваны карткі з малюнкамі садовых і лугавых кветак.

Заданне: трэба размеркаваць іх на дзве группы: “луг” і “кветнік”.

У кветніку (на лузе) растуць …

Кветкі: ружа, вяргіня, астры, канюшыны, незабудкі, званочкі, мядунка, герань, рамонак, люцікі.

3. Паведамленне тэмы занятку.

**Настаўнік:** - Паслухайце верш Я. Коласа “ На лузе” і адкажыце на пытанне:

 - Чаму на лузе добра?

 На лузе

Добра ў лузе ў час палудны!

 Лёгка там дыхнуць!

 Хмаркі белыя марудна

за лясы плывуць.

Ветрык краскі чуць калыша,

травы шалясцяць.

 Луг зялёны жыццём дыша —

конікі трашчаць. (Якуб Колас)

-Як дыхаецца на лузе?

- Як плывуць хмаркі?

-Што робяць травы?

- Хто трашчыць у траве на лузе?

**Настаўнік:** - Сёння мы з вамі адправімся на луг і пазнаёмімся з жывёламі, якія там жывуць. Закрыйце вочкі, паслухайце гукі. Як вы лічыце, дзе мы з вамі апынуліся? Сапраўды , мы з вамі апынуліся на лузе.

4.Асноўная частка

**Настаўнік:**- Зараз я прапаную адгадаць загадкі і пазнаёміцца з жыхарамі лугу.

1.Не пытайся ў мамы — сам гавары:

хто бегае над намі нагамі дагары? (Муха)

2.Без рук, без ног, а поўзае. ( Вужака)

3.Скача, нібы конік,

Зялёная, квакае гучна.

Весела глядзець на яе. ( Жаба)

4. Ляціць — вые, сядзе — рые? (Жук).

5.Два разы нараджаецца,

адзін раз памірае. (Птушка*)*

6. Крылцамі махае, з кветкі на кветку пырхае? (Матылёк)

7. Нектара шмат збярэ і ў домік хутка занясе.

Працавітая яна, ну а клічуць яе ...? (Пчала)

8. Маленькі зялёненькі, у траўцы ён цвыркае? (Конік)

-Давайце яшчэ раз паглядзім на малюнкі і ўзгадаем жывёл лугу? (вужака, жаба, пчолы, жукі, матылькі, мухі і інш.)

**Фізкультхвілінка**

5.Работа ў сшытку с.26

**Настаўнік:** - Паглядзіце на малюнак. Хто бачыў такое насякомае? Можа хто з вас ведае, як называецца гэта насякомае?

 Зараз прачытаем і вывучым на памяць верш Д.Бічэль “Авадзень”

(Вучні чытаюць верш і адпрацоўваюць вымаўленне беларускіх гукаў)

-Якія гукі гудзе цэлы дзень авадзень?

Дзеці разам завучваюць верш на памяць.

Настаўнік: - А зараз паслухайце верш Я. Коласа “Музыкі”.

Вось прыйшлі музыкі

чарадой вялікай.

Граў на скрыпачцы камар,

на дудачцы чмель-дудар.

Муха на цымбалах

струны калыхала.

Авадзень на леры

выцінаў без меры,

А чырвоны конік

жарыў у гармонік.

-Каго аўтар называе музыкамі?

-Ці згодны вы з такім параўнаннем?

-На чым граў камар?

- На чым граў чмель?

- Чым займалася муха?

- На чым граў авадзень?

- Что рабіў конік?

- Пералічыце музычныя інструменты, якія ўзгадваюцца ў вершы.

(Вучні называюць музычныя інструменты, а настаўнік дэманструе адпаведныя малюнкі)

Адпрацоўка выразнасці чытання с.26-27

Чытанне вершаў: У.Луцэвіч “Жабка” і М.Хамякова “Калыска”.

-Каго даганяла жабка?

-Каго ветрык калыхаў у калысцы?

Дзеці самастойна, а затым па ланцужку чытаюць вершы, адпрацоўваюць навыкі чытання па-беларуску.

Настаўнік: - А зараз паслухайце апавяданне Я. Крамко “Вуж”

Між чарнічніку ўзвышаецца стары прагнілы пень. Ля яго прыкмеціў свежую норку. Чыя гэта? Толькі падумаў, з норкі высунуўся вуж. Прыгожая галоўка з ярка-жоўтай каронаю паварочвалася ў розныя бакі. Вуж глянуў на мяне, выгнуў шыю літарай “г” і зашыпеў: “Шы-шы-шы…” “Уцякай з маіх уладанняў”, - здавалася гаварыў ён.

-Дзе любяць хавацца вужы?

-Чаму вуж зашыпеў на чалавека?

- Як адрозніць вужа ад іншых жывёл?

Настаўнік: - Акрамя насякомых і земнаводных на лузе жыве вельмі цікавая птушка – драч.

Слоўнікавая праца: драч у перакладзе на рускую мову – коростель (дергач).

Чым адметная гэта птушка? Пра гэта мы даведаемся, калі прачытаем тэкст: А.Дзеружынская “Драч не спявае, а горла дзярэ…”

Работа ў сшытку с. 27

- Як паводзіць сябе птушка ў высокай траве?

- Што не любіць рабіць драч?

-Дзякуючы чаму драч атрымаў сваю назву?

**Настаўнік:** - Птушка яшчэ карысна і тым, что яна знішчае сельскагаспадарчых шкоднікаў – даўганосікаў і шчаўкуноў. У рэдкіх выпадках яна можа лавіць жаб, трытонаў, мышэй.

Мы з вамі ўпэўніліся, что на лузе жыве шмат жывёл. Давайце з вамі ўспомнім з урокаў чалавек і свет, як трэба сябе паводзіць на лузе.

Правілы паводзін на лузе:

1. Не вытоптваць траву і не вырываць расліны з коранем.

2. Не пакідаць пасля сябе ніякага смецця.

3. Не руйнаваць гнёзды і норы насельнікаў лугу.

4. Не распальваць вогнішчы. Для гэтага ёсць спецыяльна адведзеныя месцы.

5. Не ўключаць гучную музыку. Яна можа прычыніць шкоду насельнікам лугу.

- Добра. Малайцы. Калі будзеце на лузе, то абавязкова прытрымлівайцеся гэтых правіл.

**Настаўнік:** - І яшчэ адна цікавая асаблівасць ёсць у жыхароў лугу. Яны могуць прадказваць надвор’е. Давайце прачытаем народныя прыкметы на с.27.

(Дзеці чытаюць самастойна, а затым па ланцужку народныя прыкметы)

-Якое будзе надвор’е, калі моцна крумкаюць жабы?

- Калі вечарам моцна стракочуць конікі, то якое будзе надвор’е на наступны дзень?

6.Падвядзенне вынікаў занятку**.**

**Настаўнік:** - Вось і падышоў да заканчэння наш занятак. Настаў час развітвацца з жыхарамі лугу. Паслухайце, калі ласка, верш Н. Галіноўскай “Хто жыве ў траве?”

Хто жыве, хто жыве Лежабоку-слімака

у высокай траве? не адрозніш ад лістка.

Там і мошкі, і жучкі, Пчолка шэпча з канюшынай:

Матылькі і павучкі. “Даць нектару мне павінна”.

А хто скача нібы конік? Непаседа страказа –

Рэкардсмен па скоках – конік. То наперад, то назад –

Чый каптанік у гарошкі, кружыцца, як верталёт.

Ёсць і крылцы, ёсць і ножкі, Не патрэбен ёй пілот.

І прыгожая галоўка? Асцярожна: у траве

Гэта божая кароўка. Вельмі шмат каго жыве.

-Давайце, яшчэ раз прачытаем два апошнія радкі. Як трэба паводзіць сябе на лузе?

7. Рэфлексія **“ Прыступкі ведаў”**

Калі вам на занятку было ўсё зразумела, працавалі добра, адказвалі правільна, прымацуйце свой магніт на верхняй прыступцы.

Калі вам на занятку адказваць было цяжкавата, чыталі з памылкамі, але ў цэлым усё засвоілі, прымацуйце свой магніт на сярэднюю прыступку.

Калі вам было цяжка адказваць, нецікава і вы чакалі заканчэння занятку, прымацуйце свой магніт на ніжнюю прыступку.